8.8.2022
SL
Uradni list Evropske unije
L 206/43
— električne energije, proizvedene z vetrnimi elektrarnami, priključenimi na omrežje najpozneje 31. decembra 2002; — električne energije, proizvedene s povsem novo vetrno elektrarno, za katero se uporabljajo potrdila o razrezu, izdana za uničenje vetrnih elektrarn (dodatno doplačilo); električne energije, proizvedene z bioenergijo (iz biomase ali bioplina); — električne energije, proizvedene s fotonapetostnimi paneli, valovi in hidroelektrarnami; — električne energije, proizvedene z drugimi posebnimi napravami za proizvodnjo energije iz obnovljivih virov (električna energija, proizvedena iz obnovljivih virov energije ali tehnologij, pomembnih za prihodnjo širitev energije iz obnovljivih virov, ali električna energija, proizvedena iz drugih obnovljivih virov energije, ki niso navedeni); — električne energije, proizvedene z decentraliziranimi toplarnami in elektrarnami ter sežigalnicami; — električne energije, proizvedene z drugimi toplarnami in elektrarnami, namenjenimi daljinskemu ogrevanju; — električne energije, proizvedene z industrijskimi elektrarnami, priključenimi na omrežje najpozneje 21. marca 2012; — pomožnih storitev.
(4)
Proizvodnja in veleprodaja električne energije iz konvencionalnih in obnovljivih virov pomeni dejavnost v zvezi z dobavo električne energije v skladu s členom 9 Direktive 2014/25/EU.
(5)
Ker je prosti dostop do trga mogoče predpostavljati na podlagi prvega pododstavka člena 34(3) Direktive 2014/25/EU, mora Komisija v skladu s točko 1(a) Priloge IV k navedeni direktivi v 90 delovnih dneh sprejeti izvedbeni sklep o zahtevku.
(6)
Komisija lahko v skladu s četrtim pododstavkom odstavka 1 Priloge IV k Direktivi 2014/25/EU s soglasjem tistih, ki so vložili zahtevek za izjemo, rok podaljša.
Glede na to, da je danski organ za konkurenco in potrošnike 4. marca 2022 predložil dodatne informacije, je rok za odločitev Komisije o tem zahtevku 31. julij 2022.
2.
PRAVNI OKVIR
(7)
Direktiva 2014/25/EU se uporablja za oddajo javnih naročil za opravljanje dejavnosti v zvezi z dobavo električne energije v fiksna omrežja, namenjena zagotavljanju javne storitve v zvezi s proizvodnjo, transportom ali distribucijo električne energije, razen če je dejavnost izvzeta v skladu s členom 34 navedene direktive.
(8)
Člen 34 Direktive 2014/25/EU določa, da se navedena direktiva ne uporablja za javna naročila, katerih namen je omogočiti opravljanje ene od dejavnosti, za katere velja navedena direktiva, če je v državi članici, v kateri se dejavnost opravlja, ta dejavnost neposredno izpostavljena konkurenci na trgih, do katerih dostop ni omejen.
Neposredna izpostavljenost konkurenci se oceni na podlagi objektivnih meril, pri čemer se upoštevajo posebne značilnosti zadevnega sektorja (3).
Vendar to oceno otežujejo kratki roki, ki jih je treba spoštovati, in dejstvo, da mora temeljiti na informacijah, ki so Komisiji na voljo in ki jih ni mogoče dopolniti z zamudnejšimi metodami, vključno zlasti z javnimi preiskavami zadevnih gospodarskih subjektov (4).
Čeprav je treba o vprašanju, ali je dejavnost neposredno izpostavljena konkurenci, odločati na podlagi meril, ki so v skladu z določbami PDEU o konkurenci, se v okviru tega ne zahteva, da so navedena merila popolnoma enaka tistim iz določb konkurenčnega prava EU (5).
(3) Direktiva 2014/25/EU, uvodna izjava 44.
(4) Prav tam.
(5) Sodba z dne 27. aprila 2016, Österreichische Post AG/ Komisija, T-463/14, EU:T:2016:243, točka 28, in uvodna izjava 44 Direktive 2014/25/EU.